दरअसल एक खास तरह की मर्दवादी सोच हमारे समाज मेँ पसरी हुई है,जो किसी भी तरह स्त्री को उपभोग की सामग्री से अधिक मानने को तैयार नहीं है. यह सोच स्त्री से इसी के अनुरूप व्यवहार करती है. ध्यान से देखें कि हम इसी पैमाने पर अपनी स्त्रियों को तैयार करते हैं. इसी उपभोगवादी पैमाने पर स्त्री (तुलसीदास से भाषा उधार लेकर कहें तो) त्यागन, गहन, उपेक्षणीय करार दी जाती है. अपनी सुविधा और जरूरत के हिसाब से वह छोड दी जाती है, ग्रहण की जाती है या फिर उपेक्षित कर दी जाती है। कभी कभी हम उसे छोड देने की कारवाई को गरिमा मंडित करके अपनी महानता काडंका पीटने से नहीं चूकते. यानी स्त्री हमारी जरूरत है और उसे हर हाल में हमारी जरूरत के हिसाब से अनुकूलित होना होगा। उसे अनुकूलित करने के लिए कल बल छल का सहारा लेने से हम नहीं चूकते.